**Ministru kabineta noteikumu projekta „Prasības zaļajam publiskajam iepirkumam un tā piemērošanas kārtība”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Latvijas Republikas Saeimas sēdē 2016.gada 15.decembrī trešajā lasījumā pieņēma Publisko iepirkumu likumu (turpmāk – PIL), kas stājas spēkā 2017.gada 1.martā.  Saskaņā ar jaunā PIL 19.panta otrajā daļā noteikto, Ministru kabinets nosaka zaļā publiskā iepirkuma principus, prasības un to piemērošanas kārtību, preču, pakalpojumu un būvdarbu grupas, kurām piemēro zaļā publiskā iepirkuma prasības, piedāvājuma izvērtēšanas kritērijus, iepirkuma līguma izpildes noteikumus un kontroles kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | PIL (pašreiz spēkā esošās redakcijas 17.panta vienpadsmitā daļa) noteic, ka Ministru kabinets nosaka prasības publiskajam iepirkumam, kurā izmanto vides kritērijus, to piemērošanas kārtību pārtikas produktu piegādes un ēdināšanas pakalpojumu iepirkumiem. Tas nozīmē, ka regulējums attiecas tikai uz vienu jomu, kurā tiek piemērots zaļais publiskais iepirkums.  Vides aizsardzības un reģionālās attīstības ministrijas (turpmāk – VARAM) sagatavotais Ministru kabineta noteikumu projekts „Prasības zaļajam publiskajam iepirkumam un tā piemērošanas kārtība” (turpmāk – MK noteikumu projekts) nosaka prasības zaļajam publiskajam iepirkumam (turpmāk – ZPI) un tā piemērošanas kārtību. MK noteikumu projekts paredz regulēt ZPI īstenošanu, uzraudzību un novērtēšanu, uzskaitot preču un pakalpojumu grupas, kurām obligāti piemērojams ZPI (MK noteikumu projekta 1.pielikums). Vienlaikus MK noteikumu projekts noteic ZPI kritērijus, kurus izmanto brīvprātīgi būvdarbu, citu prioritāru preču un pakalpojumu grupu publiskajā iepirkumā (MK noteikumu projekta 2.pielikums. Papildus tam MK noteikumu projekta 3.pielikums nosaka aprites cikla izmaksu metodiku enerģiju patērējošam precēm. |
| 3. | Projekta izstrādē iesaistītās institūcijas | VARAM, Finanšu ministrija, Iepirkumu uzraudzības birojs, Zemkopības ministrija, Ekonomikas ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasūtītāji PIL 1. panta 19. punkta izpratnē. Atbilstoši Iepirkumu uzraudzības biroja uzturētās publikāciju vadības sistēmas datiem līdz 2016.gada 15.novembrim reģistrēts 2037 pasūtītājs. Piegādātāji - to aptuvenais skaits nav zināms, jo par piegādātāju var būt gan fiziskas, gan juridiskas personas, tajā skaitā personas no ārvalstīm. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta pieņemšana veicinās videi draudzīgu preču un pakalpojumu izmantošanu, dodot lielāku iespēju attīstīties vietējiem komersantiem, nepalielinot administratīvo slogu. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts un tā anotācija pieejama VARAM tīmekļa vietnē www.varam.gov.lv no 2017.gada 17.janvāra, līdz ar to ieinteresētajām personām ir iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē | Ministru kabineta noteikumu projekts apspriests Zaļā iepirkuma veicināšanas darba grupā, kurā piedalās gan ministriju, gan nevalstisko organizāciju un sociālo partneru pārstāvji. |
| 3. | Sabiedrības līdzdalības rezultāti | Saņemti un iespēju robežās MK noteikumu projektā iestrādāti priekšlikumi no Vides aizsardzības kluba un Latvijas tirdzniecības un rūpniecības kameras. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Saskaņā ar PIL 19. panta otrajā daļā noteikto deleģējumu, šo noteikumu izpratnē kontrole ir paredzēta kā pasūtītāja tiesības veikt iepirkuma līguma izpildes kontroli.  Institūciju cita veida kontrole nosakāma kontrolējošo iestāžu darbību un to funkciju regulējošos normatīvajos aktos, piemēram, Pārtikas un veterinārā dienesta funkcijas tiek noteiktas Pārtikas aprites uzraudzības likuma V nodaļā  “Pārtikas aprites valsts uzraudzība un kontrole”. |

*Anotācijas III, IV un V sadaļa – projekts šīs jomas neskar.*

Vides aizsardzības un reģionālās

attīstības ministrs K. Gerhards

valsts sekretārs R.Muciņš

U.Zanders, 67026590

ugis.zanders@varam.gov.lv